
Lady Ambiance y T-Money Monarcanan Musical di Carnaval 



DESPUES di un anochi largo yena di cancionnan (produccionnan 
local) cu tokenan colorido, Aruba a cera conoci cu su Monarcanan 
den Soca y Caiso. E resultado a bira conoci diadomingo den oranan 
di mainta. Lady Ambience a bira Caiso Queen y T-Money a bay cu 
e corona di Soca King, pa di dos biaha. 

E ta un resultado cu a caay na agrado di e publico presente e 
momento ey ainda den Carnival Village. 



Solutions for Finance, Manufacturing, 
Wholesale Distribution, Professional 
Services, HRM, CRM and BPM 


Business Processes 

Markeitlng, SaJes and Sarvice 
Logistics & Supply Chain Managemani 
Reporting & Compliance 
Pfanning & Production 
Financa & Accounling 
Projecl Managerrient 


Supporting oll 

your bustness activlties 

□gr goal is to understand and antlcipate your business 
requirements.lt means that everthing we do is 
geared towards equipping you with soigtions that 
will help you succeed as markets evolve 



Exoct. And it all comes together. 


Tet: 583-7072 | info@vcc.int.com | www.vcc-intcom 


E resultado completo tabata: 

*Best dress band : Buleria; 

*Best dressed singer: Mighty Talent 
CAISO 

Na di 5 luga: Mighty Talent; 

4to luga: Galloway; 

3er luga: Blacky; 

2do luga Dr. Hooky Caiso Queen Lady Ambience 
a bay cu e titulo. 

Den categoria di Soca: 
na di 5 luga: Diamond Chip; 

4to luga Claudy; 

3er luga Galloway; 

2do luga Lady Ambience y Soca Soca King T-Money 
Pabien na e ganado- y finalistanan. 

Pa awo 

Hogeschool Rotterdam no ta interesa 
den studiantenan di Caribe Hulandes 



MIRANDO cu apenas un lcwart di e studiantenan di aki 
banda ta logra nan diploma na Hogeschool Rotterdam, a 
dicidi cu nan ta stop cu “werving” di studiantenan den e 
area aki di Reino Hulandes. 

E articulo ald a keda publica den prensa Hulandes, unda 
ta wordo bisa cu masha poco studiante Antiano ta logra 
nan diploma; nan haya hopi problema den banki di stu- 
diante di college, cu Hogeschool di Rotterdam a dicidi di 
interveni. Nan ta stop di busca studiante den Caribe te 
ora cu Minister Ingrid van Engelshoven (di Enseñansa) 
traha riba un solucion pa esaki. 

Ron Bormans kier pa e situacion pa e studiantenan An- 
tiano mehora p’asina nan por wordo invita atrobe pa stu- 
dia na Rotterdam. 

Tur aña rond di cinco hoben ta bini for di area di Ca- 
ribe Hulandes pa Hulanda pa sigui cu nan estudionan, 
y di esaki ma so menos 200 ta yega na Hogeschool Rot- 
terdam. Nan soñonan ta grandi, pero nan exito chikito. 
Treskwart di nan no ta yega final y esey ta nifica: ningun 
diploma, un ilusion mas pober y un debe grandi di estu- 
dio. 

E directiva Ron Bormans di Hogeschool Rotterdam no 
por para mira esaki mas. E studiantenan ainda ta bon- 
bini, pero ta stop cu e reclutamento na e islanan Hulan- 
des. Nan lo no bay ta presente mas na e mercadonan 
di estudio den exterior. Nan colaboradornan no ta duna 
informacion mas na Aruba, Corsou, Sint Maarten y Bo- 
neiro. “E no ta bon pa laga e studiantenan bini aki si nos 
sa di adelanta cu e posibilidad pa haya un diploma ta 
chikito,” e ta bisa. 


Segun Bormans, e problema ta varios. Hopi hoben Anti- 
ano no tin Hulandes pero Papiamento como nan prome 
idioma. E cultura tambe ta diferente, y no menos pasobra 
studiantenan Hulandes ta anda di un forma menos for- 
mal cu docentenan. “Tin un falta di calor, literalmente, 
di e calides di cas. Tambe tin studiante cu tin problema 
di prehuicio y ta sinti cu nan no ta wordo comprondi.” 
E fracaso di e studiantenan ta problematico. Esaki paso- 
bra e debe di estudio cu un salario den Caribe casi no por 
wordo paga y mayoria di esnan cu no logra un diploma 
ta lceda Hulanda. Mientras cu na Hulanda e chensnan pa 
un trabou cu bon pago ta chikito si bo no tin diploma, 
cual ta conduci na desempleo. Y mientrastanto, e islanan 
ta perde nan hobennan inteligente. 

Les di idioma 

E ultimo añanan Hogeschool Rotterdam a trata di me- 
hora e posibilidadnan di exito den estudio pa e Anti- 
anonan. Prome cu inscripcion ta tuma luga un comb- 
ersacion cu un asina yama “loopbaancoach” cu ta duna 
nan un splicacion di e nificacion di studiamente na Hu- 
landa, despues ta sigui un trayecto di preparacion riba 
e diferencianan cultural, habilidandan di estudio y con 
pa anda cu placa. Y tambe tin les di idioma. Pero, esey 
no ta suficiente, Bormans ta conclui. Despues di 5 aña 
di estudio, apenas un di 10 studiante Antiano ta gradua. 

Mester mas tempo pa aclimatisa 

P’esey nan a pidi Minister di Enseñansa Ingrid van En- 
gelshoven pa ayudo. Bormans ta spera cu e mandatario 
den consulta cu e islanan, obliga e studiantenan vulnera- 
bel di Caribe pa sigui un asina yama “instroomprogram- 
ma”, prome cu nan cuminsa cu nan estdio na Hulanda. 
“Mi ta na fabor pa duna e hobennan talentoso mas tem- 
po pa aclimatisa, e espacio pa siña e idioma y nan habi- 
lidad di estudio, descubri e cultura ... Lo ta bunita si nan 
por yega na september y cuminsa cu nan estudio te na 
januari. Pero esey no ta algo cu ami so por regla.” 

E minister, segun e publicacion, no lder a reacciona riba e 
peticion aki ainda. Hustamente e tabata siman pasa riba un 
biahe di bishita na e islanan den Caribe, unda cu e lo mes- 
ter a papia riba e tema aki den un conferencia di enseñansa. 

Bon gobernacion y integridad 
solamente posibel dor y pa e hende 



GOBIERNO ta papia di gobernacion di integridad, ta papia di 
introduccion di un asina^ama ‘integriteitskamer’ mientras cu tin 
otro gruponan cu ta tene lectura riba reglanan di bon goberna- 
ciony otro aspectonan di integridad den gobernacion. 

Siman pasa nos a scucha Director di Universidad tambe papia 
riba e tema aki y riba un proyecto di e universidad y sin duda 
integridad den gobernacion, bon gobernacion mester conta sem- 
per na tur momento no solamente den gobierno of parlamento, 
pero den tur sector di nos comunidad. 

E tema di integridad ta algo cu ta ser discuti j/ exigi rond mundo, 
sigur den paisnan c’un sisteme democratico, caminda ta spera di 
tanto gobernantenan como tur otro lidernan den comunidad, cu 
nan ta haci nan trabou cu integridady respet. 

Sinembargo tin algo esencial cu no ta bin dilanti den tur e dis- 
cusion aki pa _yega na un nivel di gobernacion di nos pais den e 
miho forma posibel y riba un nivel respetuoso, caminda pueblo 
por ta sigur cu e tin hendenan honesto y sincero ta dirigi nan 
interesnan nacional. Na mes momento nos tin cu mustra cu por 
introduci cantidad di ley- y reglanan, bin cu sistemanan nobo 
manera un integriteitskamer cu mester controla maneho di un 
gobierno of di un gobernante, bin cu un onbudsman of onbuds- 
vrouw cu lo ta un instancia caminda pueblo por ba^ cu su keho 
contra un mandatario of gobierno, cu lo a perhudica su interes 
personal. Na final di dia nos tin cu señala cu un di e exigencianan 
principal den henter e desaroyo aki, ta keda e personanan en- 
volvi nan mes.ya cu tur hende ta responsabel pa tur loke e tin cu 
haciy con e ta haci esaki. 

Nos tur por ta integro, nos tur tayega un momento cu nos tin 
cu tuma decisionnan, sea na cas, na scol, na trabou of na cas, 
caminda e decision aki tin cu refleha e decision corectoy al caso, 
caminda nos integridad semper mester ta e base di e decision aki 
ta wordo formulay tuma finalmente. 

Ta practicamente imposibel pa un comunidad, sea cu ta a base 
di ley- of reglanan, introduci un sistema cu lo bay logra cu tur 
hende lo ta integroy sincero na tur momento. 

Hasta den varios grupo cu ta trahando riba e tema aki, cu ta tene 
lectura_y ta duna informacion riba integridad den gobernacion of 
un sistema di bon gobernacion, tin hendenan cu na un of otro 
momento a haci cosnan u no ta cuadra cu exigencianan di n per- 
sona cu integridad. 


Pa: Victor (Tolco) Winldaar 
A practicamente imposibelpa forsa un hende bira integro, _ya cu 
integridad ta algo cu mester biba den nos mes, e mester ta e base 
di nos caracter na tur momento, tanto na momentonan crucial 
den nos bida y sigur ora cu nos haya nos mes den momentonan 
sumamente dificil di nos bida. 

Pa nos tuma un ehempel bon cla den ultimo decada akina mundo 
riba reglanan existente pa comportacion di e ser humano, nos 
por mira den direccion di Iglesia Catolico, sin duda un tempo 
lider den comunidadnan Cristian rond mundo, caminda tin regla- 
nan estricto di comportacion con^ miembro di e Iglesia aki cu 
comporta nan mes. 

Principalmente e liderna Iglesia kendenan ta resulta di e hende- 
nan mescos cu cualkier otro ser humano, hendenan cu a faya bar- 
baramente, hinca nan mes den casonan violacion sexual contra 
muchanan inocente rond mundo. 

Siman pasa caba Su Santidad Papa di Roma a bin admiti cu abu- 
sonan sexual tambe a ser cometi contra religiosonan femenino 
den convento pa añanan largo loke ta bolbe mustra cu e mesun 
Iglesia cu tin reglanan cu ta ser considera pa hop como reglanan 
sagrado, ta kibra cu esakinan. 

Esaki ta e ehempel mas cla cu por tin cu tur cos ta depende di e 
hende, di e ser humano cu mester lidera un pais, cu mester lidera 
cualkier grupo, _ya cu su perfil por cuadra cu exigencianan di un 
persona integro, ta ora cu su caracter tin cu determina su nivel di 
integridad, ta esun mas crucial. 

Ta dificil pa nos bay traha un ser humano integro_y perfecto, sigur 
ora cu nos ta biba den un mundo imperfecto, cu tanto tentacion 
_y otro retonan cu por cambia caracter di un hende na cualkier 
momento. 

Gobierno actual kier bin c’un integriteitskamer cu nos ta consid- 
eras otro intento pa duna n hendenan un posicion den aparato 
gubernamentaly na final di cuenta converti e kamer aki den un 
kamer dirigi pa saca probecha politico for di dje, mescos cu tin 
añanan caba tumando luga. 

Si tin sinceridad na e momentonan aki riba e nificacion berdadero 
di un integriteitskamer, sin duda gobierno actual mester tin e 
curashi di tuma accion den su propio seno^ tuma medida contra 
varios miembro cu _ya caba a faya cu reglanan di gobernacion 
integro. 

Parlamentario Sue Ann Ras (MEP): 

"Tur mucho merece dihaya 
enseñansa cu sentido y di calidad 
halto pa crea un nacion solidario" 



RECIENTEMENTE Minister di Ense- 
ñansa, Armando Rudy Lampe a vocifera 
cu p’e aña escolar nobo 2019-2020 Pa- 
piamento oficialmente ta bira idioma 
di instruccion den scol preparatorio y 
esaki sigur a trece varios reaccion. 

Si nos bay bek den historia, despues 
di implementacion di e famoso Mam- 
moetwet, nos por mira cu for di 1979 
Papiamento y Hulandes ta idioma di 
instruccion n’e scolnan preparatorio na 
Aruba. 

ANCRA DEN LEY CABA 

Den AB 1992 no. 88 Articulo 6 Inciso 1 
(cu ta di enseñansa preparatorio) ta bisa 
lo siguiente: Als voertaal bij het onder- 
wijs worden de Papiamentse en de Ned- 
erlandse taal gebruikt.’ Hasta por pone 
acerca cu den AB 1989 no. GT 75 (cu ta 
di enseñansa basico) Articulo 9 Inciso 
1 ta bisa: Als voertaal bij het onderwijs 
wordt in de eerste twee leerjaren de Pa- 
piamentse taal gebruikt; in de volgende 
leerjaren is op alle scholen de Neder- 
landse taal de voertaal.’ 

FAMILIARISACION CU IDIOMA 

Segun miembro di fraccion di MEP, Sue 
Ann Rasm casi tur scol preparatorio na 
Aruba ta duna les na Papiamento caba. 
Cu excepcion di algun scol cu ta duna 
les den ldeuter na Hulandes. 

E dos scolnan di S.P.C.O.A. cu ta cum- 
insa duna les den scol preparatorio caba 
na Hulandes, lo sigui haci esaki tambe, 
respetando e derecho di alumnonan pa 
ricibi enseñansa den nan idioma mater- 
no. 


Ademas di e idioma Papiamento cu tur 
alumno tabata siña caba den scol prepa- 
ratorio, entrante 2019 tur alumno den 
scol preparatorio lo cuminsa familiarisa 
nan mes di tempran caba cu e idioman- 
an Hulandes, Ingles y Spaño tambe. 
Pues lo amplia e experiencia di e alum- 
no den scol preparatorio cu e idiomanan 
Hulandes, Ingles y Spaño, banda di e 
idioma Papiamento. Y den e dos scol- 
nan preparatorio, cu ta duna les caba na 
Hulandes, e alumno lo cuminsa familia- 
risa nan mes cu Papiamento di tempran, 
como e idioma cu nan no ta scucha na 
cas, pero cu nan ta topa tur dia rond di 
nan den comunidad. 

LEY Y SCOL ARUBANO MULTIUNGUAL 

Pues Papiamento den e scolnan prepa- 
ratorio ta un hecho for di basta tem- 
po caba. Cu implementacion di Scol 
Arubano Multilingual (SAM) pais Aru- 
ba mester trece e cambionan den ley, cu 
ta regula enseñansa. 

Esald ta un motibo di preocupacion, pa- 
sobra ningun ley nobo, pa loke ta trata e 
materianan cu lo duna den SAM, segun 
e documento di e metanan nucleo di 
pais Aruba, aproba pa Minister di Ense- 
ñansa, Armando Rudy Lampe a drenta 
Parlamento ainda. E cambionan den ley 
lo sigura cu SAM lo ta duradero pa pais 
Aruba. 

“Ta bon pa enfatisa tambe, cu e diferen- 
cia despues di implementa SAM ta, cu lo 
tin un programa di desaroyo di idioma 
Papiamento, cu lo mester cuadra cu e 
liña di desaroyo den e scol multilingual 
na Papiamento”, Sue Ann Ras a indica. 
Pues awor lo incorpora scol preparatorio 


den e sistema di Scol Arubano Multi- 
lingual (SAM), unda cu p.e., e desaroyo 
di vocabulario ta di sumo importancia, 
como tambe desaroyo di pensamento, 
orientacion di mundo, etc, manera ta e 
situacion cu scol preparatorio di Cole- 
gio Conrado Coronel y Trupial Kleuter- 
school. 

Segun Sue Ann Ras; “Mi no ta referi 
solamente na Papiamento como djis idi- 
oma di instruccion, sino tambe ta dun’e 
debido atencion, pa desaroyo total di 
idioma materno, cu lo yuda e mucha 
desaroya otro idiomanan tambe. 

P’esey ta di sumo importancia pa Min- 
ister di Enseñansa Rudy Lampe presen- 
ta e Plan di Enseñansa Nacional (PEN), 
Maneho di Idioma den Enseñansa cu 
su planificacion di implementacion y 
e sugerencianan den cambio di ley di 
enseñansa preparatorio y basico”. 

UNESCO 

Actualmente un gran mayoria di mae- 
stro y cabesante ta kere den e cambio, 
pa un enseñansa multilingual basa riba 
e mucha su idioma materno. Pues nan 
ta kere den e vision di SAM. Sinembar- 
go nos tin cu pone atencion n’e proceso 
di cambio, implementacion responsabel 
y bon y percura pa atende tur inkietud 
cu por tin. 

“Nos tin cu motiva y sostene nos scol- 
nan den e proceso aki y paulatina- 
mente cumpli cu e tratadonan interna- 
cional (UNESCO) y asina cumpli cu e 
derechonan di nos muchanan. Tur mu- 
cha merece di haya enseñansa cu sentido 
y di calidad halto pa crea un nacion soli- 
dario”, Sue Ann Ras a finalisa bisando. 

Fortificando e partnership na Aruba 

Airbnb a renoba acuerdo cu Gobierno y ATA 



E siman cu a pasa e plataforma digital pa acomo- 
dacion y hospitalidad di mas grandi na mundo 
Airbnb a firma un acuerdo cu Aruba Tourism Au- 
thority y Gobierno di Aruba pa sigui cu e impul- 
so pa un turismo sostenibel na Aruba a traves di 
‘home sharing’. 

Nan bishita a inicia cu un reunion na Oficina di 
Turismo, unda e ultimo desaroyo, realizacionnan 
y prestacionnan pa cu Arubay e region di Caribe 
a wordo presenta. Despues a sigui cu un reunion 
na Oficina di AHATA. Parti merdia e plataforma 
Airbnb a firma e Memorandum of Understand- 
ing-MoU- na Oficina di Gobierno cu presencia di 
Minister di Turismo, Salud Publicoy Deporte Sr. 
Danguillaume Oduber, Minister di Finansas, Asun- 
to Economicoy Cultura Sra. Xiomara Ruiz-Madu- 
ro, CEO di Aruba Tourism Authoritj/ Sra. Ronella 
Tjin Asjoe-Croes, y Airbnb Campaign Manager, 
Public Policy & Communications pa Caribe y Cen- 
tral America Sr. Carlos Munoz. 

“Aruba a experencia un crecemento sostenibel di 
e sector specifico durante e ultimo añanan y nos 
ta sinti cu, cu e plataforma di Airbnb nos poryega 
na un segmento diferente di turistanan cu ta inte- 
resa di biba manera e localnan mientras cu nan ta 
experimenta un banda diferente di nos isla” asi- 
na Sra. Ronella Tijn-Asjoe Croes, CEO di Aruba 
Tourism Authority a laga sa. 


A traves di Airbnb, turismo pa Aruba ta mas accesibel y ta duna un 
oportunidad amplio na esnan cu ta busca diversidad den estadia duran- 
te nan vacacion. Segun estadistica di Airbnb, durante 2018 e anfitri- 
onnan di Airbnb na Aruba ayama bonbini na un alrededor di 47,200 
bishitante cu un estadia di aproximadamente seis dia. E turistanan aki 
a wordo aloha door di 940 anfitrionnan cu a habri nan porta pa ofrece 
un experencia diferente di nos isla. 

Ta bon pa menciona cu e miembronan di Airbnb na Aruba (esnan cu 
ta ofrece alohamento na e bishitantenan) ta un grupo hopi diverso: E 
edad promedio di un ‘host’ tin 48 aña, y 77% di e anfitrionnan tin un 
edad di entre 30 pa 59 aña. Ademas, un host ta ricibi un entrada anual 
average di USD $ 9.200,- 

E total di e ‘listings’ di Aruba riba e plataforma aki ta 2,300 propiedad. 
Na e mes momento, e Arubianonan tambe ta eligi Airbnb na momento 
cu nan biaha pa exterior. Na 2018, 5,100 biahero procedente di Aru- 
ba a scoge pa sinti nan mes manera local di e pais ora di biaha. 





Located in the Renaissance Mall. For reservation please call 523-6176 
Open daily from 8am to 8pm | renaissancearubaspa.com | Facebook.com/OkeanosSpa 


OKEANOS SPA GIFT CERTIFICATES 

Valid for 6 months 


Ask us for our loyalty card 
and pamper yourself. 


Promotion valid through February, 2019 


O VALENTINE'S COUPLE MASSAGE | AFL.199 
50 min. massage 

O VALENTINE'S BODY EXFOLIATION | AFL. 99 
50 min. full body pampering 

O REGULAR MANICURE & PEDICURE | AFL. 80 


O EUROPEAN FACIAL | AFL.95 
50 min. facial 

O VALENTINE'S BODY SAMPLER I AFL.175 
25 min. exfoliation 
25 min. body massage 
25 min.facial 

Alvin Koolman, CEO di RDA 

RdA hunto cu Gobierno ta 
haciendo tur contacto pa 
delinea e importancia pa 
Aruba pa cu Citgo 


Como referencia, pa rehabilita e refineriay inclui unidanan nobo di conversion pa produci produc- 
tonan liviano lo exigf mas of menos $2-$2.5 mil miyon adicional. 

Aunke cu e proyecto como Upgrader enberdad ta uno hopi atractivo riba su mes, e sancionan im- 
poni riba e regimen Maduro, ta haci casi imposibel pa Citgo Aruba por haya un instituto finaciero 
pa por a financia e proyecto aki. 

Di otro banda no por kita e refineria for di Citgo Aruba.y bin cu un otro operador sin mas_ya cu 
e lo causa un “incumplimento di contract”, cu tur e consecuencianan adverso pa Aruba cu tin cu 
ne mara den e acuerdonan. Al fin al cabo lo bo mester di Venezuela tog pa su crudo extra pisa pa 
por opera como Upgrader. 



DIABIERNA mainta Refineria di Aruba N.V. (RdA) a convoca 
un conferencia di prensa unda a elabora tocante e situacion ac- 
tual di e proyecto di rehabilitacion di e Refineria na San Nico- 
las, cu tin como operador Citgo Aruba Refinery (CAR). Sr. Al- 
vin Koolman—CE Oy Managing Director di Refineria di Aruba 
N.V, kende a hiba palabra, a papia tocante diferente puntoy a 
splica con e proyecto_y financiamento ta hinca den otro_y kico 
lo por spera den un futuro sercano. 

Na aña 2012, Valero Aruba a stop su operacion p’e motibo 
cu e refineria no tabata rendabel. Valero Aruba no tabata pro- 
duci ni gasolin, ni diesel n'e specificacionan rekeri p’e mercado 
mundial. Inversionan cuantioso tabata necesario pa por logra 
subi e complexidad di e operacion pero den un atmosfera cu 
tin exceso di capacidad di refinacion den e region Atlantico, e 
inversionan aki no tabata hustifica. 

Logicamente ora e refineria a sera, e tarea tabata dificil pa bus- 
ca un compania cu lo kier inverti den nos refineria. Manera in- 
dica, e unidadnan di proceso existente di Aruba no por produci 
productonan livianoy pa hacie economicamente viable como 
refineria, inversionan cuantioso ta necesario. 

Sinembargo cu mesun unidadnan di proceso aki, e refineria por 
ser converti den un mehorador (Upgrader) di crudo extra pisa 
di e faha petrolifera di Orinoco, cu tin un reserva di alrededor di 
300 mil miyon bari. E economia di Venezuela ta depende 95% 
di e produccion di crudoy esaki ta haci cu un proyecto manera 
Aruba, unda cu no mester inverti den procesonan nobo, sino 
rehabilita esnan existente, ta haci e proyecto masha atractivo, 
mas aun cu e por wordo realiza den un periodo relativamente 
corto di 16 pa 18 luna. E inversion previsto pa por rehabilita 
e refineria como mehorador di crudo ta $ 1.2 mil miyon, cu ta 
inclui e linea di gas natural for di Venezuela. 



CON CITGO ARUBA TA STRUCTURA? 

Na comienzo di e negociacionan na 2015, e plan inicial tabata pa pone Citgo Aruba, bou di 
Citgo Petroleum. Pero na final di 2015 caba Citgo Petroleum a laga sa cu analistanan financiero 
ta conseha pa no por pone un carga financiero adicional cu Citgo Aruba ta trece cune, bou di 
Citgo Petroleum. E resultado e ora tabata cu Citgo Aruba lo caly bou PDV-Holding. PDV-Holding 
ta un compania estableci na Delaware, cu ta doño di Citgo Petroleum Holding. Citgo Petroleum 
Holding ta e.o. doño di e refinerianan di Citgo Petroleum Refinery na Merca. Citgo Aruba Holding 
cu tambe ta establesi na Delaware, ta resorta bou PDV-Holding, unda cu Citgo Aruba Holding ta 
doño di Citgo Aruba Refinery, Citgo Aruba Terminal_y Citgo Aruba Marine. E sancionan decretal 
na augustus 2017, a haci dificil pa por haj/a fianza p’e proyecto aunke cu si por a keda opera 
Aruba. E sancionan nobo decreta un siman y mei pasa, sinembargo ta trese reglanan nobo cune. 
Ademas Cas Blanco a anuncia cu tur pago pa crudonan Venezolano procesa na Merca lo mester 
wordo deposita den un "Blocked Account”_y cu nada no por baly bek pa PDVSA actual. Kico 
esey ta haci cu e operacion di Aruba? Te prome cu e sancionan nobo aki a bin na vigor, Aruba 
su operacion ta wordo financia dor di e benta di productonan petrolera di Citgo cu mester paga 
PDVSA p’e crudo procesa. Mensualmente, PDVSA ta autoriza Citgo Petroleum pa paga PDV- 
Holding cierto suma destina pa Citgo Aruba Holding por cubri gastonan di operacion di su tres 
filialnan na Aruba. Cu e sancionan nobo esaki no por mas. Citgo Petroleum mester deposita tur e 
suma p’e crudo procesa di PDVSA den un blocked account. Pa Citgo Aruba Holding haj/a e placa 
necesario pa su operacion, un autoridad cu ta designa dor di e Presidente Guaido mester duna 
aprobacion. RdA, Gobierno (GoA) y Citgo Petroleum ta den discusion pa segura cu Aruba haya 
e fondonan necesario pa sigui su operacion y termina fase 2 di e proyecto. E sancionan contra 
e regimen di Maduro en realidad ta haci e situacion dificil pa haj/a financiamento, y si acaso bin 
un cambio, e Proyecto di Aruba aki lo ta uno di sumo importancia pa Venezuela como tambe pa 
Aruba. Den un buki cu a wordo publica recientemente “Venezuela Energetica” di Leopoldo Lo- 
pezy Gustavo Bacjuero, ta delinea kico t’e prioridad di Venezuela den un cambio di Gobierno. E 
number UN prioridad ta pa subi e produccion di crudoygas na 4 pa 5% pa aña te cu 2030. Esaki 
ta unda Aruba su proyecto ta hunga un rol importante, ya cu dentro di un periodo relativamente 
corto por subi e produccion di crudo Venezolano na un total di 150 mil bari pa dia of 10% di e 
produccion actual. 

E proyecto di rehabilitacion di e refineria y converti den un upgrader ta uno cu no tin duda cu lo 
wordo realiza. E riesgo si cu tin ta cu e lo por wordo poni riba un “Hold” durante di e situacion 
actual y durante di un transicion di Gobierno na Venezuela. Gobierno di Aruba y RdA ta segu- 
rando p’esaki no bira e caso. Actualmente, tin mas of menos 300 hende ta traha den refineria, 
directamente como empleado di Citgo Arubay indirectamente cu varios compania di contratista. 
RdA tin entendi cu p’e fase 2 andando tin un Purchase Order (PO) pa extende cierto trabou no lo 
wordo duna, cual lo afecta 4 compania local. 

RdA ta lamenta si cu un lider sindical a anuncia cu nan ta pone e producccion di Aruba su produc- 
tonan petrolero plat. Ta importante pa menciona cu tur producto ta wordo importa dor di Fuels 
Marketing & Supply Aruba N.V.(FMSA) - cu t’e compania distribuidor di gasolin, diesel, jet fuely 
fuel oil riba nos isla. E productonan aki ta wordo almacena den tanki, cu enberdad ta wordo leased 
dor di Citgo Aruba, pero no tin ningun motibo pakico e distribucion ni almacenahe lo wordo poni 
den peliger. Mas aun e ta hopi iresponsabel pa bisa cosnan asina mirando e situacion actual y trese 
panico den nos comunidad sin tin mester. 

Finalmente, nos ta desea di enfatisa un biaha mas cu RdA hunto cu Gobierno di Aruba ta haciendo 
tur e contactnan necesario pa delinea e importancia pa Aruba di e proyecto aki y cu pone e fase 
aki on hold pendiente di e situacion na Venezuela no ta uno faborable ni pa Aruba pero tampoco 
pa Venezuela. Nos tur ta trahando cu determinacion pa realiza e proyecto tan importante aki pa 
ambos pais, segun Alvin Koolman. 

















AWEMainta 


7 


Dialuna, 11 Februari2019 


Chuple envolvi den 
accidente serio di 
bromer riba brug 
di Wilhelmina Park 





DIADOMINGO madruga 5’or pasa Polis y am- 
bulance a wordo manda cu urgencia n’e brug di 
Wilhelmina Parlc. Eynan un accidente serio a sos- 
ode entre un bromer cu auto. Na yegada riba e 
brug nan ta topa cu un Toyota Yaris color cora cu 
por a mira cu a bay bira na su man robes, pa drenta 
e caya pabou di cas di Gobernador. 

Riba acera di e brug un Harley Davidson benta, y 
riba caminda na rand di acera e conocido motoci- 
clista Chuple. Chuple a resulta seriamente herida 
na su pia links na altura di su enkel. 

N’e sitio nos a compronde cu e chauffeur di e Yaris 
kende tabata bou influencia a yega bira riba Chu- 
ple, kende tabata bayendo direccion pabou. E im- 
pacto di e auto tabata tur contra e parti abou di pia 
di Chuple, causando un trauma serio na su pia y 
lagando e herido benta riba caminda. 

Chauffeur di e Yaris a keda deteni y transporta pa 
warda, y cu cargonan serio den su contra. Depar- 
tamento Tecnico di Polis a ser pidi n’e sitio, mi- 
rando cu e motociclista ta seriamente herida. Pues 
e specialista mester yega y tuma algun shots p’e 
investigacion. 

Cu urgencia e motociclista a wordo hiba Hospital, 
unda e lo mester a wordo pasa mesora pa kamber 
di operacion mirando e daño serio n’e pia. 



m 


k 

NOBO MUSHROOM DELUXE 


Dobel Carni 



Scohe entre Galiña of Carni 

PAEh+FLEO 


Enseñansa pa Empleo 


ta participa cu e siguiente cursonan lo bay cuminsa entrante 11 di maart binidero y lo dura 6 of 13 siman. Bo ta cla pa e oportunidad pa amplia bo conocimento riba algun 
materia? Nos ta invita bo pa inscribi! Tur inscripcion ta tuma luga via nos pagina web: http://www.epearuba.com/ . Depende di e cantidad di inscripcion, lo cuminsa cu e 
curso. Tur corespondencia despues di e inscripcion ta tuma luga via e-mail.Tin curso cu lo wordo duna riba 1 y/ of 2 anochi pa siman, tene cuenta cu esaki! 

Pa cualkier informacion por yama na telefon: 5825662 of pasa oficina na Engelandstraat 33 durante orario di trabou, 7:30 AM — 4:30 PM. 

PAPIAMENTO: 


E cursonan pa siña Papiamento ta reparti den grupo di e personanan di habla Spaño y Hulandes. E personanan naci na Aruba y a/ta atende scol na Aruba tambe por atende e cursonan. 
Ta reparti e nivelnan den principiante (1 y 2) y avansa (1). Por sigui e nivelnan segun e secuencianan. 

Duracion di ecursotnank 13 siman 1- anochi pa siman - 3 ora di les @45 minuut. Orario: 7:00- 9:15 PM 


Hulandes/ Papiamento-Principiante 1 

Spaño/ Papiamento-Principiantel 

Hulandes/ Papiamento-Avansa 1 

Hulandes/ Papiamento-Principiante2 

Spaño/ Papiamento-Principiante2 

Spaño/ Papiamento-Avansa 1 

INGLES: 


E cursonan pa siña Ingles ta reparti den grupo di e personanan di habla Spaño y e personanan naci na Aruba of a/ta atende scol na Aruba. Ta reparti e nivelnan den Ingles Basico, 
principiante (A1 y A2) y avansa (Bl. Por sigui e nivelnan segun e secuencianan. 

Duracion di e cursotnanl : 13 siman - 1 anochi pa siman - 3 ora di les @45 minuut.Orario: 7:00— 9:15 PM 


Ingles Basico 


Spaño/ Ingles A1 


Spaño/ Ingles A2 


Spaño/ Ingles B1 


HULANDES: 


E cursonan pa siña Hulandes ta reparti den grupo di e personanan di habla Spaño y e personanan naci na Aruba of a/ta atende scol na Aruba. Ta reparti e nivelnan den Hulandes Basico, 
principiante (A1 y A2). Den e siguiente periodo di curso lo habri e nivel Avansa (Bl). Por sigui e nivelnan segun e secuencianan. 

Duracion di e cursotnanl : 13 siman - 1 anochi pa siman - 3 ora di les @45 minuut.Orario: 7:00— 9:15 PM 


Hulandes Basico 

Papiamento/ HulandesA2 

Spaño/Hulandes A2 

Papiamento/ Hulandes A1 

Spaño/ Hulandes A1 



PORTUGES: 


E cursonan pa siña Portuges ta reparti pa e personanan naci na Aruba of a/ta atende scol na Aruba. E curso ta reparti den e nivelnan 1 y 2. Por sigui e nivelnan segun e secuencianan.Den e 
periodo aki lo tin nivel 2. 

Duracion di e curso : 13 siman - 1 anochi pa siman - 3 ora di les @45 minuut.Orario: 7:00- 9:15 PM 

Papiamento/ Portuges 2 

OFFICE SKILLS: 

Den e curso aki bo ta siña diferente tema: Planning & Organization/ Customer Focus/ Time Management/ Stress Management/ Communication. 

Duracion di e curso : 13 siman - 1 anochi pa siman - 3 ora di les @45 minuut.Orario: 7:00- 9:15 PM 

Office Skills 


COMPUTER: 

E cursonan di computer ta reparti den diferente nivel y tema. Por sigui e nivelnan segun e secuencianan. 
Duracion di e cursotnanl : 13 siman - 1 anochi pa siman - 4 ora di les @45 minuut.Orario: 6:30 -9.30 PM 


Computer Tecnician Level 1 

Den e curso aki bo ta siña con ta drecha computer y troubleshoot e hardware etc. Mester sa Ingles, pasobra e terminonan di computer ta na Ingles. 

Computer Tecnician Level 2 

Den e curso aki bo ta siña con ta drecha computer y troubleshoot e hardware etc. riba un nivel mas avansa. Mester sa Ingles, pasobra e terminonan 
di computer ta na Ingles. 

Computer Basico 

Den e curso aki bo ta siña e basico di computer hardware, Operation System y traha cu e aplicacionnan di Microsoft Office. 

MSO Word Avansa 

Den e curso aki bo ta siña con pa traha diferente tipo di carta y envelop, labels, verslag y mail-merge. 

MSO Excel Avansa 

Den e curso aki bo ta siña con pa traha tabel cu cifra, formule, charts, pivot tables, etc. 

MSO Publisher + Powerpoint 

Den e curso aki bo ta siña con pa crea presentacion y traha folder y booklet. 

Quick Books & Excel 1 

Den e curso aki bo ta siña tocante: file di compania, traha y mantene Chart di account, lista di servicio, P.O.'s y inventario, etc. den combinacion cu 
uzo di MSO Excel. Pa e curso ta recomenda cu por traha cu Microsoft Office Excel. 

Quick Books & Excel 2 

Den e curso aki bo ta siña tocante: file di compania, traha y mantene Chart di account, lista di servicio, P.O.'s y inventario, etc. den combinacion cu 
uzo di MSO Excelriba un nivel mas avansa. Pa e curso ta recomenda cu por traha cu Microsoft Office Excel,. 


ENTREPRENEUR: 

Bo tin un idea pa habri un negoshi, pero no sa cu kico mester tene cuenta y con pa realis’e? E curso di Entrepreneur ta encera desaroyo y guia pa esnan cu ta desea pa habri un negoshi 
chikito y/ of mediano. 

Duracion di ecurso : 13 siman 1- anochi pa siman - 3 ora di les @45 minuut.Orario: 7:00- 9:15 PM 

Entrepreneur 

ARBEIDSRECHT: 


E curso di Arbeidsrecht ta reparti den nivel 1 y 2. Por sigui e nivelnan segun e secuencianan. 

Duracion di ecursotnanl : 13 siman 1- anochi pa siman - 3 ora di les @45 minuut. Orario: 7:00- 9:15 PM 


Arbeidsrecht 1 


Arbeidsrecht 2 


MARKETING: 


E curso di Marketing ta diferencia dentema y nivel: Sales & Marketing (1 y 2).Di e cursoSales Marketing, tin nivel 1 den e periodo aki. Den e siguiente periodo di curso lo habri e nivel 2. 
Por sigui e nivelnan segun e secuencianan. 

Duracion di ecursotnanl : 13 siman 1- anochi pa siman - 3 ora di les @45 minuut. Orario: 7:00— 9:15 PM 

Sales & Marketing 1 

CUSTOMER SER VICE: 


E curso di Customer Service ta reparti den nivel 1 y 2. Por sigui e nivelnan segun e secuencianan. 
Duracion di ecursotnanl : 13 siman 1- anochi pa siman - 3 ora di les @45 minuut. Orario: 7:00— 9:15 PM 


Customer Service Agent 1 


Customer Service Agent 2 


MANAGEMENT: 


E curso di Management ta reparti den nivel y tema. Por sigui e nivelnan segun e secuencianan. 

Duracion di e cursotnanl : 13 siman 1- anochi pa siman - 3 ora di les @45 minuut. Orario: 7:00 - 9:15 PM 

ENSE&W+5A PAEMPLEO 


Supervisor Management 1 

Supervisor Management 2 

Di empleado pa TopManager 

GEZONDE VOEDING & LIFESTYLE: 

E curso di Gezonde Voeding & Lifestyle ta reparti den nivel 1 y 2. Por sigui e nivelnan segun e secuencianan. 

Duracion di ecursofnanl: 13 siman 1- anochi pa siman - 3 ora di les (a)A5 minuut. Orario: 7:00- 9:15 PM 

Gezonde Voeding & Lifestyle 1 

Gezonde Voeding & Lifestyle 2 


HOTEL & RESTA URANT: 

E curso di Hotel & Restaurant ta reparti den diferentetema. E cursonan di Waiter y Bartender ta reparti den 2 periododi teoria y ‘stage’. Ta ripiti e periodo di nan pa un grupo nobo 
den periodo 2 (P2) cu lo start despues cu periodo 1 (Pl) di teoria finalisa. Mester tene cuenta cu pa e cursonan di Waiter y Bartender, tin un precedura pa aplicacion di e carchi di 
Salubridad Publico (DBZ-kaart). 


P1 


Waiter 


6 siman 


2 anochi pa siman 


4 ora di les @45 minuut 


Orario: 6:30 - 9:30 PM 


Localidad: EPE 


P2 


Waiter 


6 siman 


2 anochi pa siman 


4 ora di les @45 minuut 


Orario: 6:30 - 9:30 PM 


Localidad: EPE 


P1 


Bartender 


6 siman 


2 anochi pa siman 


4 ora di les @45 minuut 


Orario: 6:30 - 9:30 PM 


Localidad: EPE 


P2 


Bartender 


6 siman 


2 anochi pa siman 


4 ora di les @45 minuut 


Orario: 6:30 - 9:30 PM 


Localidad: EPE 


Basic Cooking 


13 siman 


2 anochi pa siman 


4 ora di les @45 minuut 


Orario: 6:30 - 9:30 PM 


Localidad: Unit H&T, Colegio EPI 


Baking & Pastry 


13 siman 


2 anochi pa siman 


4 ora di les @45 minuut 


Orario: 6:30 - 9:30 PM 


Localidad: Unit H&T, Colegio EPI 


F&B Cost Control 


13 siman 


1 anochi pa siman 


4 ora di les @45 minuut 


Orario: 6:30 - 9:30 PM 


KLEIN VAARBEWIJS: 

(Licencia pa embarcacion chikito) E curso ta reparti den 2 periodo di 6 siman - 2 anochi pa siman.Ta ripiti e periodo di nan pa un grupo nobo den periodo 2 (P2) cu lo start despues cu 
periodo 1 (Pl) finalisa. 

E licencia aki ta valido pa : 

1. Embarcacionnan di largura di 12 te 20-meter, cu excepcion di remolcador (tugboat of sleepboot) y embarcacionnan destina pa uzo di transportacion comercial di mercancia cu un 
capacidad di 15 ton of mas, of pa transporta un of mas persona contra pago. 

2. Botonan di motor rapido cu no ta uza den combinacion cu skinan acuatico. 

Orario: 7:00 - 9:15 PM 


P1 


Klein Vaarbewij s 


Ma-Di 


3 ora di les @45 minuut 


P2 


Klein Vaarbewijs 


Ma-Di 


3 ora di les @45 minuut 


P1 


Klein Vaarbewij s 


Wo-Do 


3 ora di les @45 minuut 


P2 


Klein Vaarbewijs 


Wo-Do 


3ora di les @45 minuut 


MANICURE & PEDICURE: 

E curso di Manicure & Pedicure ta diferencia den nivel 1 y 2. E periodo aki lo tin nivel l.Den e siguiente periodo di curso lo habri e nivel 2.Por sigui e nivelnan segun e secuencianan. 
Den e curso di Manicure & Pedicure bo ta siña tocante tratamento di man y pia y con pa drecha huña. 

Duracion di e cursotnanl : 13 siman - 1 anochi pa siman - 3 ora di les @45 minuut. 

Orario: 7:00-9:15 PM 


Manicure & Pedicure 1 


SPOR TMASSA GE: 

E curso di Sport Massage ta reparti den nivel 1,2 y 3. E periodo aki lo tin nivel 1 y 2. Den e siguiente periodo di curso lo habri e nivel 3. Por sigui e nivelnan segun e secuencianan. 

Den e curso aki bo ta siña e tecnicanan di masashi y ta haya conocimento di anatomia. Por uza esaki pa yuda entre otro deportista, pero tambe si ta desea pa traha den un SPA of lanta bo 
mesun negoshi como masahista, specialisa den e ramo di sport. 

Duracion di e cursotnanl: 13 siman - 1 anochi pa siman - 4 ora di les @45 minuut. 

Orario: 7:00 - 9:15 PM 


Sport Massage 1 


Sport Massage 2 


SECURTTY: 

Den e curso aki bo ta siña tur loke cu un security mester sa den su trabou. 
Duracion di ecursotnanl : 13 siman 1- anochi pa siman - 3 ora di les @45 minuut. 
Orario: 7:00- 9:15 PM 


Security 

A GRICULTURA/HOR TICULTURA: 

E curso aki ta reparti den 2 periodo di 6 siman. Ta ripiti e periodo pa un grupo nobo den periodo 2 (P2) cu lo start despues cu periodo 1 (Pl) finalisa. 
Den e curso aki bo ta siña con pa planta y cultiva mata.E curso ta wordo duna den 2 dia:diasabra mainta y dialuna anochi. 

Duracion di curso : 6 siman - 2 dia pa siman 


P1 


Agricultura/ Horticultura 


Diasabra mainta: 4 ora di les @45 minuut 


Dialuna nochi: 3 ora di les @45 minuut 


P2 


Agricultura/ Horticultura 


Diasabra mainta: 4 ora di les @45 minuut 


Dialuna nochi: 3 ora di les @45 minuut 


BODYMAN &PAJNTING: 

E curso ta reparti den 2 periodo di 6 siman. 

Den e curso aki bo tasiña den e prome periodocon pa saca sla y prime un auto y den e di dos periodo con ta spuit un auto.Orario: 6:30 -9.30 PM 


P1 


Bodyman 


6 siman 


2 anochi 


4 ora @ 45 min. 


P2 


Painting 


6 siman 


2 anochi 


4 ora @ 45 min. 


AUTOAIR CONDTTIONING TECNICIAN: 

Den e curso aki bo ta siña con pa drecha airco di auto. 

Duracion di e curso : 13 siman - 1 anochi pa siman — 4 ora di les @45 miniuut. Orario: 6:30-9:30 PM 


Auto Air Conditioning Tecnician 


WELDER BASICO: 

E curso ta reparti den 2 periodo di 6 siman.Ta ripiti e periodo pa un grupo nobo den periodo 2 (P2) cu lo start despues cu periodo 1 (Pl) ñnalisa. 
Den e curso aki bo tasiña e tecnicanan basico pa welder. 


P1 


Welder Basico 


2 atardi pa siman 


4 ora di les @45 minuut 


Orario: 3:00 - 6.00 PM 


Localidad: EPB San Nicolas 


P2 


Welder Basico 


2 atardi pa siman 


4 ora di les @45 minuut 


Orario: 3:00 - 6.00 PM 


Localidad: EPB San Nicolas 

No ta pasa un dia, cu no tin accidente 
n # e cruzada peligroso na Palm Beach 




AYERA diadomingo algo pasa di 10’or di mainta ta 
sosode un accidente na altura di e cruzada Wendys 
Palm Beach. Mesora a pidi pa presencia di ambulance 
y Polis n’e sitio. 

Na yegada Polis ta bin compronde cu un auto tabata 
biniendo di panort cu velocidad basta halto y un 
turista den un UTV no a duna preferencia n’e auto y 
a subi caminda y e auto a dal e UTY e impacto ta- 
bata hopi fuerte cu e UTV a draai subi e acera. 

E dama den e auto tabata keha di dolor, na yegada di 
ambulance, personal di ambulance a controla e dama 
y a transporte pa hospital pa un control medico mas 
avansa. 

Por bisa cu no ta pasa dia cu no tin accidente na 
dicho cruzada. Ta for di tempo cu e lusnan di trafico 
no ta den funcion tur dia tin accident ta sosode riba e 
crusada aki. 



Homber haya cu droga sea pa uso personal of pa distribui na Pelican Pier 

DIASABRA atardi Strand Politie 
atento a spot un homber na Pelican 
Pier, y lo a sigui su movencion un rato. 

Despues a dicidi di bay unda e ta. 

Loke nan a sospecha a bira realidad. 

E homber aki tabatin droga den su 
poder, y esey a causa su actuacion 
nervioso momento Polis a yega. 

E1 a wordo deteni y transporta pa 
Warda di Polis, unda Sub Fiscal a lese 
su derechonan y a ser encarcela pa mas 
investigacion. 

Shoplifting ta castigable 



DIASABRA merdia e señora alci ta wordo gara ta horta den The New Food Center, 
cu tabata motibo cu e doño a yama Polis, lcende a bin y a detene e señora aki. 

E señora ta haya cu e no a haci nada malo, pasobra pio lo ta pa laga su yiunan muri 
di hamber. Un situacion cu ta manifestando su mes mas y mas, unda pa motibo cu 
no tin placa pa cumpra cuminda, tin hende ta recuri pa horta pa por cria su yiunan. 
Y manera e señora aki a declara, cos a bira demasiado caro y placa no ta yega. 


GRATIS! 



di LTE Data 
pa paketenan 

Postpaid y Hybrid! 




y 


^ SETAR 



























12 


AWEMainta 


Dialuna, 11 Februari 2019 


Prome Minister Evelyn Wever-Croes: 

Aruba ta conta cu 5 hues nobo 









DIABIERNA atardi, Prome Minister Evelyn Wever-Croes y Minister 
di Husticia Andin Bikker, tawata presente na e instalacion di 5 Hues 
nobo pa Aruba. E instalacion a tuma luga den un sesion plenario di 
Corte Comun di Husticia y a wordo oficia door di e presidente di 
Hof mr. Eunice Saleh. 

E 5 huesnan nobo ta: mr. Jansen; mr. Verheijen; mr. Soffers; mr. van 
Suilen; y mr. Verhoeven. 

Prome Minister a expresa su orguyo cu Aruba tin un hues local nobo 
lcende ta un hende muher! Mr. Jane Jansen ta un hues den caso di 
belasting kende por cierto ta un ex-colega di Prome Minister, cu pa e 
Premier di Aruba ta mas motibo di orguyo! 

Cu e huesnan nobo, nos Corte tin mas capacidad pa atende casonan 
den corte y den un tempo mas cortico. Asina brinda proteccion na 
cada ciudadano manera ley ta rekiri. Pabien na nos 5 huesnan nobo. 

Varios patruya policial 
a bay Sabana Basora pa 
un pelea grandi cu arma 







DIASABRA atardi varios 
patruya policial a wordo pidi 
pa baly pura na Sabana Basora, 
unda lo tin un pelea grandi y cu 
arma envolvi. 

Mesora unidadnan di San 
Nicolas, Santa Cruz_y tambe di 
Trafico a ba_y na dicho adres. 
Na _yegada di Polis _ya no ta- 
batin pelea mas, pero a ba_y 
e cas cu lo a pidi pa Polis. 
E mama di dos mucha di 10 
aña a splica Polis cu auto lo a 
wordo manda riba suyiunan. 
Mas cu logico ese_y tabata mo- 
tibo tambe pa full un prob- 
lema. Despues di incidente ey 
un persona lo a saca cuchiu pa 
otro. 

Polis a wordo bisa ken tabata 
esnan envolvi den e problema 
y a aserca tur splicando nan e 
consecuencia. 

Despues a splica nan tambe cu 
por pasa Warda di San Nicolas 
pa entrega keho na Recherche. 

Talento Arubiano a 
produci pelicula cu 
Maria Conchita Alonso 
"He Matado a mi marido" 




E producto di pelicula Arubiano, lcende actualmente ta 
biba na Hollywood, Jo Henriquez, a produci un comedia 
na Spaño cu e un lista di streanan Latino manera e actriz 
y cantante Maria Conchita Alonso (The Running Man), 
e actriz y sensación di media social Gaby Espino, y ex 
Miss Universe, Alicia Machado. 

E comedia nobo alci iHe Matado a mi Marido!, ta pre- 
senta den teatronan na Aruba riba diabierna, 8 di mart, 
Un siman despues di su estreno na Merca. 

E pelicula a wordo slcirbi y dirigi pa Francisco Lupini 
Basagoiti, kende Henriquez a conoce durante su dian- 
an di estudio na e prestigioso universidad di pelicula na 
NYU. Henriquez a bisa cu simper e tabata impresiona 
pa e peliculanan corto-metrahe di Lupini, y hunto cu su 
partner Daniela Ruiz, nan a forma un team cu e director 
despues di a namora di e script. 

E comedia aki di “humor negro” ta draai rond di e perso- 
nahe di Remedios, interpreta pa Alonso, un muhe deses- 
pera lcende accidentalmente a mata su casa infiel e dia cu 
e mester a organisa un fiesta pa honra e premio Pritzker 
cu el a caba di gana. Cu huespednan y famia na caminda 
pa e fiesta den algun ora, e mester sobrevivi un anochi di 
dolor pa su curason kibra y e anochi di celebracion sin cu 
e ta wordo descubri. 


“He Matado a mi Marido” ta un mescla di cultura His- 
panico. E storia ta tuma luga na Miami y ta filma comple- 
tamente na Spaño cu actornan di diferente pais Latino 
Americano y Spaña. 

Mientras cu cada actor ta trece un poco di nan cultura, 
e comedia y e storia ta universal y cualkier ser humano, 
sin importante cultura of idioma, lo hari hunto cu e car- 
acternan. Y harimento tin hopi. 

E cancion di e pelicula ta canta pa Maria Conchita Alonso 
(Yano ma) cu ta e himno di muhenan cu ta tuma poder 
y ta libera nan mes, a wordo estrena dia prome di febru- 
ari ultimo. Otro actor y actriznan den e pelicula ta: As- 
sumpta Serna (Matador, The Borgias, The Craft) como 
Berta, Remedios su ama de llaves fiel; Eduardo Yañez 
(Destilando Amor) como Pepe, e jardinero; Guy Ecker 
(Eva Luna) como Piero, e esposo infiel; Miss Universe, 
Alicia Machado como Telma, e tanta loco; e actriz y strea 
di social media Gaby Espino como e amante (Más sabe 
el diablo). 

“Mi ta hopi orguyoso di e peliculo y orguyoso di a traha 
un pelicula cu ta sirbi e comunidad Caribense y Latino,” 
Henriquez a bisa, lcende a lanta na Aruba y contenido di 
e pelicula tin cosnan cu e ta reconoce den e comunidanan 
alci. Mama di Jo, esta Landa Henriquez, ta e bos dobbel 
ora cu e actriz Assumpta Serna ta canta den e pelicula. 

Capitulo 13 di Fuga di Oro di Venezuela 

Violencia den e Arco Minero di Orinoco 



ENTRE april di 2016 y septem- 
ber di 2018 tabatin 40 evento 
violento den e area destina me- 
diante decreto pa explotacion di 
materialnan strategico na zuid di 
Venezuela. Solamente den un aña, 
durante maneho di Gobernador 
Justo Noguera Pietri, a registra 14 
mjatanza den e tera di minanan di 
oro. 

Complice y responsabelnan 
“E explotacion di e minanan di oro 
na zuid di Venezuela ta asercando 
na un situacion similar na esun di 
e diamantenan di sanger na Af- 
rica,” segun director di Oficina 
di Financiamento Terorista y Cri- 
mennan Financiero di Impuesto 
di Merca, Marshall Billingslea, dia 
24 di october di 2018 na Washing- 
ton. Na mesun momento, a pre- 
senta menasanan cu tin den e Arco 
Minero, mahea door di Gobierno 
Venezolano; daño na medio am- 
biente y poblacionnan indigeno; 
destruccion di mondinan, creacion 
di lagunanan inmenso contamina 
cu mercurio y7 otro quimiconan; 
brotenan di malaria y dengue cu 
ta plama pa e region cu miyones 
di refugiado. “E lo ta un catastrofe 
medioambiental durante decada,” 
el a enfatisa. 

Billingslea a alerta riba e comercio 
di oro sin control medioambiental 
ni di contabilidad cu ta financian- 
do e supuesto rednan di corupcion 
cu ta apoya Gobierno di Nicolas 
Maduro como tambe manera a 
wordo adverti door di consehero di 
siguridad di Donald Trump, John 
Bolton dia prome di november 


di 2018, ora cu el a anuncia san- 
cionnan na esnan cu haci transac- 
cionnan “fraudulente y corupto” 
cu oro Venezolano. 

Ta existi algun reglanan internacio- 
nal pa blokea e compra di metal- 
nan conflictivo cu den caso di Ven- 
ezuela ta sigui sin wordo aplica. 
Produccion di oro (2017) 
Venezuela tin tur e banderanan 
cora cu por bati alarma di explo- 
tacion y comercio iregular di oro. 
Si revisa e Manual di Debido Deli- 
gencia pa cadenanan di suministra 
responsabel di Mineralnan den e 
areanan di conflicto of di riego hal- 
to di Organisacion pa Cooperacion 
y Desaroyo Economico (OCDE), 
e pais tin e caracteristicanan pa 
wordo identifica como un “Estado 
di conflicto y Riesgo Halto”, com- 
prondi como un zona unda t8in 
instabili8dad politico, represion, 


institucionnan fragil, insiguridad, 
abusonan grave y generaliza na e 
derechonan humano, colapso di e 
infrastructura civil, violencia gen- 
eraliza y violencia na e soberania 
nacional y internacional. 

Aunke Venezuela, Corsou y Aruba 
no ta paisnan miembro di Ocde - 
Hulanda, Suisa, Belgica y Turkia 
si ta y cual paisnan ta cumpra di 
Venezuela of ta sirbi di escala pa e 
transito di e mercancia ey. E condi- 
cion aki aki ta suficiente pa ta ob- 
liga pa vigila e relacionnan cu e 
paisnan den conflicto cu ta comer- 
cialisa oro, den un intento pa para 
e mineria ilegal y e violacionnan di 
e derechonan humano cu e activi- 
dad ilegal ey ta trece cun’e. 

Mayan tin e ultimo capitulo di e 
serie investigativo di runrun.es 
riba e ruta di salida di oro for di 
Venezuela. 

Polis ta pidi cooperacion 


Debel asesinato den 
Kaya Koraal Specht 
diasabra ultimo 





WILLEMSTAD - Diasabra 9 di februari alrededor di 19.15’or, 
Central di Polis a ricibi yamada di un caso di tiramento cu 
tabata tumando lugar riba Koraalspechtweg. Mesora a dirigf 
diferente unidad n’e sitio. 

Na yegada di e promé unidad, nan a bin topa dos hómber 
drumi abou cant’i caminda, cu diferente herida di bala na nan 
curpa. Un vehfculo den becindario tambe a ricibi perforacion 
dibala.^pi 

Inmediatamente a pidi presencia di ambulance, pero na nan 
yegada, no por a haci nada mas p’e dos victimanan. 

Dókter di Polis cu a yega n’e sitio a constatá morto di e dos 
hómbernan. 

Un di e victimanan a keda identificá como Signald Dionisio 
Richart Quammie, nace na Córsou dia 27 di april 2001 (17 
aña). 


E otro victima su identidad te ainda no ta conocf pa Polis, 
miéntras ta continuando cu e investigacion pa sa kico a sosodé 
cu a conducf na morto di e dos vfctimanan aki. (Esey ta facil pa 
deduci: Un of mas hende a tira nan mata. Simpel!. Manera ser 
bisa, nan a ser liQuida. 

Un suplica ta baly na tur ciudadano cu tin informacion tocante 
di loke a tuma lugar relacioná cu e caso aki, pa tuma contacto 
cu Polis na 917 óf e liña anónimo 108. 

Base di tur 
empresa, un bon 
servicio ta filosofia 
di lite life medicab 



RECIENTEMENTE a tuma luga entrega di certi- 
ficado na un grupo di 13 empleado di Lite Life Medi- 
cab. Lite Life ta un compania cu ta transporta esnan cu 
no ta mobil pa un of otro malesa ora nan mester bay 
hospital, dokter, dialyse of IMSAN. 

E curso a wordo presenta den 1 grupo di 13 persona y 
a wordo organisa door di Lite Life Medicab conhunta- 
mente cu B & P Interface Aruba Training and Consul- 
tancy. 

B <Sc P Interface Training ta un compania cu ya caba pa 
30 aña ta presentando curso riba e mercado na Aruba, 
Corsou y Bonaire. 

E exito di e producto di servicio ta crece of cay u e cali- 
dad di servicio cu bo empleado nan ta duna. Maneha 
empleado ta un cuestion di maneho, e frase aki bo por 
tende ultimamente hopi, como expresion di manage- 
ment. Nan ta mustra riba un vision, cu e recurso huma- 
no den un organisacion ta hopi importante. Automati- 
camente nos por pensa riba curso pa empleado nan. 

Nos por haya nos cu e pregunta: 

“Kico un empresa mester inverti den calidad di su per- 
sonal y kico e ta gana cu esalci?” Kico por gana ta: UN 
BON SERVISIO cu e empresa aki ta duna. Pues e cara di 
e empresa. Dunando bon servicio ta trece hopi bentaha 
pa ambos tanto e compania como pa e empleadonan. 


Bentananan pa e lcompania ta: 

• Cu e cliente ta sigui bini bek 

• E cliente ta cumpra sigur y porta cu e ta cumpra mas 

• E cliente ta bisa otro posibel clientenan, pues e em- 
presa tin un aviso gratis 

• E empresa ta haci ganashi, y por ultimo e negoshi ta 
sigui crece 

Pa e empleado tambe tin bentaha, cu ta: 

• E empleado tin mas siguridad di trabao 

• E tambe tin posibilidad pa crece (personalmente y 
economicamente) 

• E por haya variacion di trabao den e mesun empresa 

• E tin posibilidad pa promocion 

Gerencia di Lite Life Medicab ta consciente y convenci 
cu training y curso pa nan empleado ta di suma impor- 
tancia den e epoca cu nos ta bibando aden. Topico nan 
cu a wordo trata den e curso aki ta: 

• Un “service Workshop” e.o exigencia di e organisacion 
y punto nan di importancia pa e empleado 

• Analisis di aspecto nan importante den dunamento di 
servicio 

• Regla nan pa duna servicio tanto interno como ex- 
terno 

• Comunicacion verbal y no verbal y con ta siña inter- 
preta siñal nan no verbal y nan importancia 

• Con pa averigua problema 

• Con pa duna conseho na cliente 

• Con pa atende cu Keho y con pa duna mal noticia 

• Con pa mantene un relacion estrecho cu e cliente pa 
logra “Repeat Business” 

“Upgrading” di un empleado ta un inversion den e me- 
horacion continuo di bo servicio na clientenan 

E empleadonan cu a participa na e curso “Excelencia 
den servicio a haya nan certificado for di man di direc- 
tor di Lite Life Sr. Alex Kock, y nan ta: 

Francisco Fajardo Nuñez, Ronald Oduber, Alfred Laclé, 
Rigomar Werleman, Dairon Everon, Darrel Agunbero, 
Joshua Marchena, Shakeem Bernabela, Aldrick Lugo 
Lanoy, Nathalyean Thomas, Renesh Leonard, Jorginho 
Angela y Marcelo Junior Croes. Lite Life Medicab hunto 
cuB&P Interface Training un biaha mas ta extende un 
caluroso pabien na tur participante y ta desea nan tur 
clase di exito den nan trabao diario. 

Lead2Success ta habri di dos session di introduction pa curso: 

2019 Financial Freedom 
"Get out of Debt" Step-by-Step Roadmap 



DIAHUEBS ultimo Lead2Success a haci introduc- 
cion di su curso: “2019 Financial Freedom “Get out of 
Debt” Step-by-Step Roadmap.” 

Cantidad di asiento p’e prome session di introduccion a 
keda completamente registra, den cuadro di esaki a opta 
pa habri un di dos session dunando esnan cu no a haya 
oportunidad pa atende un di dos oportunidad pa ainda 
haci esaki prome cu e lesnan cuminsa. 

Atendiendo asina cu e ‘falta di educacion financiero’ cu 
hopi ciudadano tin ora ta trata di maneha nan finansa, 
y mas aun durante un temporada unda hopi cuidadano 
ta sinti nan reta pa logra cubri tur nan nesesidadnan 


basico di manera sano. 

Lead2Success ta un organisacion funda pa establece in- 
dividuonan den e complitud di nan potencial den lider- 
azgo cu ta carga e certificacion di conocido entrenado di 
liderazgo y orador motivacional, John C. Maxwell. 

Teniendo na cuenta, sinembargo cu un bon maneho di 
finansa t’e base y esencia den liderazgo, Lead2Sucess 
a añadi e curriculo di conocido entrenado di finansa, 
Dave Ramsey nan su portfolio. 

Den cuadro di esaki y alinea cu un di e retonan mas 
grandi di nos cuidadanonan ta enfrenta, Lead2Success 
a lanza nan prome curso di finansa dirigi pa kibra e ciclo 
visuoso primeramente, cu ta pa ‘sali for di debe’ y sana 
e situacion di deficit y interesnan halto di prestamonan 
cu cuidadanonan ta paga. 

Un ciclo visuoso cu ta trece un presion financiero enorme 
den famia, pareha y consecuentemente ta continua pa 
nan lugar trabou. E problema di ‘raporta malo’ y lceda 
sin presenta na trabou ta un reto pa hopi compania, 
como tambe seguro medico ta enfrenta y pa un gran 
parti esaki ta un resultado di e empleado su situacion y 
preocupacion financiero. 

Problema financiero t’e di dos causa mas grandi di di- 
vorcio riba nos isla y for di nos propio encuesta recien 
haci a bin conclui cu 9 di 10 persona no ta traha cu 
un presupuesto mensual. Trahando un bon presupuesto 
mensual ta percura pa un bista concreto riba entrada y 
salida di nos finansa. 

E ta yuda nos alcansa nos metanan, sali for di debe, pre- 
para pa un bon pensioen y te hasta construi un fundeshi 
financiero pa nos yiunan por continua e construccion 
financiero pa futuro generacionnan. 

E session di introduccion lo tuma lugar den sala di Hope 
Civic Center - situa riba di dos piso di Wendy’s Aruba/ 
Cinnabon pa Playa, dia 21 di februari 2018 cuminsando 
for di 7:00 te cu pa 8:30 di anochi. Ta rekeri pa registra 
pa asiento via nan pagina di web www.lead2success.net . 
Pa mas informacion tambe por tuma contacto via 593- 
4535. 

























Dialuna, 11 Februari2019 


AWEMainta 


19 


Graduadonan di Curso 
"Supervision Profesional Basico" 

Presenta pa B&P Interface Training 



RECIENTEMENTe un 1 grupo di 9 participante for 
di e sector priva, a sigui e curso tocante “Supervision 
Profesional Basico” di B&P/ Interface Training. 

E obhetivo di e curso intensivo oki di 6 dio, 
toboto po odkiri conocemento 
importonte di supervision y po ricibi e herment 
non necesorio con po superviso troboo. 

Tambe pa siña con pa fortalece e efectividad di supervi- 
sion pa asina crea un team cooperativo cu ta produci na 
trabao. 

Topico nan cu a wordo presenta durante e curso aki ta : 
Inventarisacion y Organisacion, Comunicacion Efecti- 
vo, Competencia, Cooperacion y Motivacion, Kico ta 


importante na trabou. 

E curso tabata intensivo y practico na manera cu ora e 
cursista yega su trabou e por aplica lolce e la siña mes 
ora. 

E cursistanan tin e oportunidad pa continua cu e parti 
Avansa di e curso aki. 

E curso a wordo presenta door di Sra. Drs. Ina Croes, 
Trainer Certifica den servicio di B&P/ Interface Aruba. 

Esnan cu a gradua ta: Gareth Rosa, Jason Martijn, 
Nixon Castillo, Ximena Ipiales Arias, Giandra Perigault 
Monte, Mary Grace Munlawin, Luz-Maria Dirksz Oso- 
rio Andrew Monte y Jeanine Werleman. Un palabra di 
felicitacion ta bay na tur e graduadonan. 

Badminton Aruba cu otro workshop exitoso 



DIASABRA cu a pasa, Badminton Aruba 
a organisa su di dos workshop di e Olim- 
piada Escolar. Conhuntamente cu IBISA a 
ricibi un grupo grandi di hobennan di dife- 
rente scol. E directiva di Badminton Aruba 
a yama bon bini na e hobennan aki y a sigui 
cu e introduccion na e deporte dinamico di 
badminton. E workshop a enfoca un bes mas 
riba tecnica basico pa por practica e deporte 
y alabes riba e placer di por practica esaki 
cu hende di tur edad. Otro siman diasabra 
lo Badminton Aruba sigui cu su workshop, 
y tur hoben cu kier participa por haci esaki 
(edad 8-12 aña, 9or pa lOor - edad 12-18 
aña 1 Oor pa 11 or). Pa mas informacion por 
yama Terence Sybesma na 5936789. 

Empleadonan la iniciá cu e trayecto di desaroyo di JICN 



KRALENDIJK - E team di desaroyo di JICN a iniciá 
den janiiari. Director Wibo de Vries:” 

Mi ta orguyoso cu nos por iniciá di un manera activo 
cu e team di desaroyo di cua nos mes empleadonan ta 
forma parti di dje. 

Nos kier reforsá nos posicion como dunador di trabou y 


mantené un bista critico riba nos organisacion. 

Mas importante ta cu nos kier mira nos empleadonan bin 
trabou cu smak. Segun nos esaki ta mas e caso ora nos 
duna nos empleadonan e chéns pa duna nan mes aporte 
n’e organisacion. Hunto cu e team di desaroyo nos ta 
bay traha duro riba e puntonan di accion cu a stipulá.” 


2 Entrada hudisial y 2 detencion 
relaciona cu benta di number ilegal 

KRALENDIJIC - Diabiérné 8 di febriiari a haci dos 
detencion den dos entrada hudicial den coneccion cu 
bendemento di number ilegal y labamento di placa. 

Den oranan tempran di mainta Departamento di Re- 
chérche den colaboracion cu Fiscal di Ministerio Pu- 
blico, a ehecutá entradanan hudicial den dos cas situá 
na Nikiboko y Tera Korá. 

Durante esaki a confiscá un montante considerabel di 
placa cash. A detené dos sospechoso den e caso aki. 

Ta trata di un hómber di inicial N.M.E. di 59 aña y 
un dama di inicial S.T.V di 53 aña di edad. No ta ex- 
clui cu ta bay tin mas detencion den e caso aki. 

OM versus Emsley: 0-3! 

Tromp a gana 'derby' kontra OM integralmente!! 


WILLEMSTAD Den e ava- 

lancha di kandelanan di akshon 
i welga ku tabatin henter siman 
i partikularmente diabierna ku e 
problemanan di trahadonan di re- 
fineria a yega na su kulminashon 
i akshon na un sét di otro em- 
presanan vital pa nos ekonomia, 
e notisia ku dr. Emsley Tromp a 
gana e ‘derby’ kontra Ministerio 
Publiko definitivamente. 

Nó ku e éks presidente di Banko Sentral di Korsou i Sint 
Maarten no mester ta atento pa kalke akshon di sorpresa 
for di e skina di OM manera nan a demostrá di ta kapas di 
hasi durante e lcasi tres aña ku nan tabatin Emsley Tromp 
den un estado inhumano di pesadiya ku tabata similar na un 
tortura chino. 

Komo medio di komunikashon ku a sigi e kaso aki kasi diari- 
amente di aserka i ta posee hopi detaye dje forma meskino 
ku agentenan di RST i fiskalnan ku a bin speshalmente for 
di Ulanda pa inkriminá Tromp, ohalá ku esald lo ta final dje 
kapitulo infame dje novela ku yama Saffier. 

Di Saffier e novela no tabatin nada pasobra tabata manera 
un episodio kaminda hustisia ulandes usando e ala di husti- 
sia lolcal a yag sin miserikórdia riba Tromp, violá privasidat 
di su residensia, trata su ama de yave inhumanamente sin 
sikiera laga e bebe un glas di awa durante ocho ora. 

Tur den nan afan pa changa Tromp riba un argumento in- 
ventá ku a afektá bida di varios profeshonal lcu a tribi di 
presta nan servisio na Tromp. 

I tur esaki pa e deseo di influensha i poder di poko politiko 
di poka monta ku ta obra a base di nan sinbérgwenseria pa 
akapará mas tantu plaka i poder posibel riba kustia di otro- 
nan. 

Ku aktuando totalmente kontra di étika i dignidat humano 
a krea e ekskusa pa duné retiro algun ora promé ku e promé 
wes a deldaré integralmente liber di kualke kulpa pa supues- 
to iregularidat fiskal. 

Anto pa despues ku kara di Farizeo deldará na radio ku e ta 
amigu di Emsley Tromp. 

I ora ku despues atrobe tres wes a deldar’é integralmente 
inosente dje akusashonnan, ainda nan a persisti den nan 
maldat pa hiba e kaso Korte Supremo na Ulanda ku for di 
desémber a manda señal ku mihó nan bisti paña di saku di 
pita i hunta nan mes ku shinishi i pidi pordon pe akto mal- 
vado ku nan a kometé. 


KOMPEN SASHON 

Diabierna Ministerio Publiko a rekonosé abiertamente ku 
nan a desisti den e kaso di apelashon na Korte Superior i a 
atmiti nan derota pero esun ku a spera ku nan lo a manda 
maske ta un palabra di diskulpa pa Tromp pa tur e añanan i 
goso di bida ku ela pérdé a sali kiboka. 

Bibando praktikamente den eksilio na Merka pasobra ku 
tantu malisia asina di parti di su enemigunan ku kier a sinta 
riba su trono, kualke hende lo no tabatin solamente fobia 
pero por lo menos dos guardaespalda tambe pa libra su mes 
di mal. 

Miones nan a gasta den persekushon di Tromp i a obligá 
Tromp na su turno pa gasta miones na su defensa. 

Awor oloshi di hustisia a bati i a yega momento di kobra 
kompensashon i NOBO a komprondé ku abogadonan di 
Tromp ta hole sanger kaba den e néshi di OM i ta lda pa 
bula aden. 

Esei lo bira un otro kapitulo pero kaminda ku ta Tromp ta 
hala rosea den nan garganta riba nan lomba. 

REAICSHON OFISIAL 

E reakshon ofisial di OM riba e desishon na Ulanda ku nan 
tabatin foi desémber pero a wanta te ora an a inventá un 
strategia tabata ku Ministerio Publiko a revoká e petishon 
pa kasashon den kaso Saffier. Apsolushon di Tromp ta de- 
finitivo 

Diabierna 8 di februari Ministerio Publiko (OM) a revoká 
e petishon pa kasashon den e kaso Saffier kontra di (Dr.) 
M.E. Tromp. 

Di e manera aki, apsolushon di Tromp pa tur kulpa a bira 
definitivo ku e veredikto di 13 di desember 2018 dor di 
korte di apelashon, 

Na komienso di 2016 a kuminsa un investigashon di posibel 
hechonan kastigabel kometé dor di e direktor dje tempu ei 
di Banko Sentral di Korsou i Sint Maarten (CBCS). 
Despues di a terminá e promé parti di e investigashon, a 
dagfar Tromp den 2017 pa froude di impuesto kometé den 
esfera privá. 

Na november 2017 korte a apsolvé. 

OM a bai den apelashon. 

E korte aki tambe a apsolvé Tromp. 

OM a hasi un petishon na ICorte Supremo pero e maksimo 
instansha a deldará ku e kaso no ta apto pa nan trata paso- 
bra e no tin mérito. 

OM a kamuflá e motibu dikon a rechasá nan petishon pero 
na final di kuenta Korte Superior a kastigá nan pa un mal 
trabou i pa kolmo inhumano. 

Dos aña i mei den un pesadiya? A ni bo pió enemigu. 

Corsou, 



Caso contra ex Presidente di Banco Central di 
Corsou y St. Maarten den Corte di Casacion revoca 



WILLEMSTAD - Ministerio Publico di Corsou y St 
Maarten diabierna ultimo a dicidi di revoca e caso den 
Corte di Casacion contra ex Presidente di Banco Cen- 
tral di Corsou y St Maarten, sr. Emsley Tromp. 

Cu esaki, Emsley Tromp ta keda completamente liber di 


tur acusacion y ta nifica tambe fin di e caso. Pero kico 
lo sosode awor? E lo wordo rehabilita como Presidente 
di Banco Central di Corsou y St. Maarten? Esey sigur lo 
no bira e caso, pero Gobierno lo tin cu paga un balente 
placa na daño y perhuicio. 

E caso den Corte di Casacion a lceda entrega dia 20 di 
december 2018, pa bringa e apelacion di e sentencia cu 
Tromp a gana anteriormente den e caso Saffir. 

E caso ta trata supuesto iregularidad di Tromp pa cu 
su declaracion di impuesto. Tanto den Corte di Prome 
Instancia como di Apelacion, Emsley Tromp a sali 
victorioso,y awor cu e revocacion di Corte di Casacion, 
e caso ta uno definitivamente cera. 


Refineria di Korsou lo papia ku 
mas kandidato pa operá refineria 


WILEMSTAD. Na mes momentu RdK lo no des- 
lcartá i lo sondia tambe kandidatonan lcu anteriormente 
tabata den e proseso i otro nan ku despues ku e proseso 
a sera a mustra interes. 

Hunta di Komisario a duna instrukshon 
na Gerensia di RdK pa tin klaridat riba 
término korto tokante di e posibilidat pa 
yega na un akuerdo di entendimentu i se- 
guidamente sigui pa negoshashon i final- 
isashon di proseso pa yega na un partner 
stratégiko na un forma eksitoso. 

Pa RdK ta di sumo importansia pa hinka mas aun tur es- 
fuerso i atenshon pa yega na akuerdonan inisial pa asina 
por sigui negoshá rumbo pa yega na e partner stratégiko 
lcu lo mester enkargá su mes ku nos refineria despues ku 
e kontrakt aktual finalisá. 



E mandato di gobiérnu pa mantené nos refineria habri, 
pérkurá pa su kontinuidat i garantisá kuponan di trabou 
ta keda lcomo e puntonan prinsipal den esaki. 

Ainda polis no a haña ladronnan ku 
a plunder Boolchand s Zeeland a 



WILLEMSTAD. Despues di un kiebro dia 26 di 
désémber 2018 na Boolchand’s Zeelandia kaminda mas 
o menos 750.000 florin na merkansia a wórdu hortá, a 
kuminsa un investigashon. 

A detené 13 sospechoso kaba relashoná ku e investi- 
gashon aki i tur a lceda presentá dilanti wes komisario. T 
sospechá ku e personanan aki a kumpra of bende un of 
mas di e telefón nan ku a wórdu hortá na Boolchand’s. 
Ta trata aki di telefonnan karu manera e modélnan mas 
nobo di iPhone i Samsung. E ladronnan mes te ainda no 
a wórdu lokalisá. 

Tantu Ministerio Publiko komo Polis ta di opinion 
lcu ta importante pa atende lcu e kumpradó i bendedó 
nan tambe. Si no tin kumpradó, tampoko tin hortadó. 


Hecho ku por bende e artikulonan luho aki riba kaya,ta 
hasi lukrativo pa komete e tipo di kiebro nan aki. Indi- 
rektamente, e bendedónan tambe ta hasi nan mes kom- 
plise na e kiebro. 

Formalmente nan lo keda persigui pa lcompra i benta di 
artikulo hortá. E kastigu pa esaki ta varia di un kastigu 
di tare ate ku un paar di luna kastigu di prizon. Esaki ta 
un atvertensia pa tur hende ku kumpra un telefon riba 
kaya. 

No kumpra telefon nobo riba kaya, pero semper den 
un negoshi lcu bo por hanja un resibu i garantia. Tene 
kuidou ora kumpra telefon segunda mano via medionan 
social. Komo kumpradó bo tin e obligashon di chéck ku 
ta kos hortá bo ta kumpra. 

Hasi preguntanan kritiko na e bendedó. Pidi un resibu i 
perkurá ku bo por lokalisá e bendedó si akaso tin kual- 
kier problema. 

Check delantá kilco ta un prijs realistiko (prijs di merka- 
do) pa e produkto; no kai den tentashon pa kumpra 
produktonan demasiado barata. Si ta demasiado bon 
pa ta berdat, probablemente no ta berdat. No kumpra. 
Korda semper: sin kumpradó no tin hortadó. 

No stimulá ladronisia! Mientrastantu, investigashon di 
e kumpradó i hortadónan ta sigui. 


Basá riba lei di Bon 
Maneho gobiernu a 
distansiá di RdK 

WILLEMSTAD. Basá riba lei di Bon Maneho (Good 
Governance), mester krea un separashon di tarea den 
e diferente órganonan, pa asina hiba un maneho bon i 
responsabel. 

E lei aki ta unu lcu a keda ratifiká den Konseho Insular 
i despues konsolidá komo lei, ora Kórsou a bira un pais 
outónomo den Reino. 

Bon gobernashon ta nifiká ku Gobiérnu, komo insti- 


tuto, ta distanshá su mes for di e maneho diario di un 
kompania di Gobiérnu, kontrali na lolce esalci tabata 
den pasado na Konseho Insular. 

Promé Minister Eugene Rhuggenaath, lcomo Minister 
Presidente i mandatario responsabel pa RdK, a instrui 
Gerensia di RdK pa enkaminá di forma aselerá, e pros- 
eso di buska un operador, pa garantisá kontinuashon 
di e refineria, dor di tene e kanalnan di komunikashon 
habri pa tur kompania ku a ekspresá interes. 

Pa Gobiérnu, e meta prinsipal awor aki ta pa yega mas 
pronto posibel na un ldaridat tokante di un operador 
nobo i asina garantisá kuponan di trabou na refineria 
i entrada pa kasnan di famia aworaki i den futuro ser- 
lcano. 

Manera Ponsio i Pilatus 

Gobiérnu ta laba man i horka Chonky ku desishon riba Christiaan 


WILLEMSTAD - E desishon pa kambia hendenan 
den e sekshon di PMO di Refineria di Kórsou, no ta un 
desishon di Gobiérnu di Kórsou, pero di Refineria di 
Kórsou (RdK). 

Di akuerdo ku un komunikado di gobiernu, Gerensia 
di Refineria di Kórsou, ku e kompromiso pa sigui riba e 
trayekto pa haña un operador pa nos refineria, a opta pa 
reorganisá struktura di e tim (PMO) lcu ta negoshá ku 
e diferente interesadonan i reforsá esaki ku liderasgo di 
tres persona, enkabesá pa direktor di RdK, sr. 'Chonky' 
de Lannoy. 

Gobiernu a sigi bisa ku Sr. Clift Cristiaan, lcu tabata na 
kabes di PMO, ta keda den su ról di konsehero den tur 
aspekto lcu RdK mester di dje. 

(Esei gobiernu a pensa: sindikatonan na refineria dia- 
bierna nochi a notifika Chonlcy Delannooy lcu bou di 


ningun sirkunstansia nan no ke mira Clift Christiaan 
den RdK sino awa lo tin akshon atrobe). 

Si mester di servisionan di Sr. Errol Cova, lo hasi uso 
di su ekspertisio ora ta nesesario, prinsipalmente riba 
temanan laboral. 

Seguidamente gobiernu a duna un splikashon lcu tur 
hende sa pa dos dékada kaba esta ku PDVSA a hur e in- 
stalashonnan di rafinahe pa un término di 20 aña serka 
RdK, kual kontrakt ta bin terminá na fin di e aña kori- 
ente. 

RdK ta manehá e propiedat di e refineria i otro patri- 
monionan manera Bullenbaai, pero no tin relashon di 
trabou lcu trahadónan di Isla. 

Refineria di Kórsou, ta un di e kompanianan di Gobiér- 
nu, tin su mes kuerpo di maneho i su mes gerente. 


Parlamentario ta puntra: 

Ken a para ku órgano i plan di 
akshon kontra korupshon? 


WILLEMSTAD. E parlamentario obispo di frakshon 
di PAR a manda e siguiente kara pa minister Konket 
riba status di plan di akshon 2019. 

E Alcuerdo di Gobernashon 2017-2021 “Realisando e 
Máksimo potensial di Kórsou” ta indiká ku mester for- 
tifiká e órganonan di kontról i kombati korupshon, 
Tambe lanta un unidat kontra korupshon, un instansia 
independiente responsabel pa preveni /investigá lcorup- 
shon i tambe por hasi investigashon riba petishon di tur 
organisashon i/óf tur persona konserniente. 

Minister a indiká por eskrito den e karta di 5 desémber 

2018 numerá 2018/ 054655 lcual ta e plan di akshon 

2019 “Bureau Integriteit” kual ta konsisti di entre otro 
di: 

(1) un konsepto di lei, e “Ontwerp Landsverordening 
Bureau Integriteit”, 

(2) relduta un direktor den fase di preparashon i 


(3) un plan di formashon i presupuesto. 

A base di su plan di trabou di kontról parlamentario 
ela aserká e minister pa puntra si Raad van Advies a 
risibi dia 9 novémber 2018 e “Ontwerp Landsverorden- 
ing Bureau Integriteit”. Raad van Advies a retorná esaki 
bek dia 21 novémber 2018. 

E ta referi na athuntu 

1. Preguntanan na Minister: (a) Dilcon Raad van Advies 
a retorná esaki? Kiko tabata e motibunan? Kua ta e pl- 
anifikashon pa Parlamento di Kórsou risibi e “Ontwerp 
Landsverordening Bureau Integriteit” pa tratamentu 
den aña 2019?. 

(2) Kiko ta e status pa loke ta relduta un direktor den e 
fase di preparashon di Bureau Integriteit? 

I (3) Kiko ta e status pa loke ta e plan di formashon i e 
presupuesto 2019 di Bureau Integriteit? 

Tur cos aki na mundo tin su ora y su tempo, 

Ora pa nace y ora pa muri, ora pa yora y ora pa hari, 
Ora pa keda keto y ora pa papia, ora pa stima y ora pa 
odia, Ora pa guerra y ora pa paz” 

Predicador3:1,2, 4, 7, 8 

Cu inmenso dolor den nos curazon pero conforme cu 
boluntad di Dios y agradecido pa loke el a haci y nifica 
pa nos, nos ta participa fayecimento di nos difunto 
stima: 


Damasco Everon 

Mihor conoci como 

”Dan” of “Danchi” 

*12-04-1952 -107-02-2019 
Na nomber di su: 

Yiunan: 

Ivan y Audrey Everon y famia 
Ryan Everon y Janella Leon y famia 
Casper Everon y Kimberley Victoria y famia 




“Dios ta amor y amor ta Dios, maske mi no ta na e 
mundo aki, tur dia lo mi ta banda di boso curazon, mi 
por steuns di loke Señor ta hasi” 

A bai drumi den brasa di Señor mi esposo, nos Daddy, 
welo, ruman y omo stima 

Ignacio 
Isidor Tromp 

Mihor conoci como: 

“Nacho” ex trahador di DOW 
* 1 februari 1942 
t 6 februari 2019 


Na nomber di su estimada esposa: 

Maria (Miriam) Tromp-Wernet 

Yiunan stima: 

Antoine (Junior) y Elma Tromp - 

Gomes Jardin y famia na Hulanda 

Dyon y Johna Tromp-Maduro y famia na Hulanda 

Mirienne Tromp 



Nieto (a)nan: 

Ivander Everon y Yasha Werleman y famia 
Ivandra Everon 
Anais Angela 

Jayron, Jayzon, Jayxon, Jayrick, Jaydrick , 
Jayrienne y Jayden Everon 
Jah-Zión Everon 

Bisanieto: Yahrose Everon 

Rumannan: Dora Everon 
Mario y Miriam Everon y famia 
Lucia Everon y famia 


Nieto y nietanan: 

Ramiy y Kimberly Tromp 
Xavier, Jorja y Sergio Tromp 

Rumanan: 

Alberto y Elizabeth Tromp y famia 

Simon y Luisa Tromp y famia 

Andres y Maya Tromp y famia na Corsow 

Sway cuñanan: 

Oscar y Greta Wernet y famia 
Lucia Tromp-Wernet y famia 
Gumbersindo Dirks y famia 


Swa y cuñanan: Cecilia Everon-Koolman y famia 

Maria Everon-Simileer y famia 

Rita Arends y Agrepino Maduro y famia 

Alfonso y Amancia Arends y famia 

tFilomena y Frans Solognier y famia 

Irena y Carlito Wernet y famia 

Robert Arends y yiu 

Mirtha y Miguel Noguera y famia 

Gladys Arends y yiunan 

Vivian y Miguel v/d Linde y famia 

Lourdes Arends y yiunan 

Alehandra Wernet y yiunan 


Rosenda Wernet-Croes y famia 
Manerayuinan: 

Greggy, Edson y Michel Wernet y famia 

Bon bisiñanan: 

Mayela Werleman 
Rudy Dirks y famia 

Sobrino y sobrinanan, primo y primanan, tur su 
compañeronan y verpleegster nan di Maris Stella cu a 
cuide hopi bon y cu hopi cariño. 


Mescos su ruman: Cheban Rafini 

Bon bisiñanan: Jeanette Kaersenhout y famia 
Maria Geerman y famia 

Ihanan, sobrino y sobrinanan, primo y primanan 
Famianan: Everon, Dirks, Arends, Henriquez, Leon, 
Victoria, Angela, Koolman, Simileer, Webb, v/der Werf, 
Maduro, Paskel, Wernet, Solognier, v/d Linde, Noguera, 
Franken, Fluonia, Colina, de Cuba, Chung, Rafini, 
Wever, Winterdaal, Kaersenhout, Geerman, Werleman, 
Tromp 

Ta invita pa e acto di condolencia y entiero cu lo tuma 
lugar diahuebs 14 di februari 2019 di 2’or pa 4’or di 
atardi na Misa Inmaculada Concepcion na Sta Cruz, 
despues lo sali pa Santana Central na Sabana Basora. 


Demas famiaTromp, Wernet, Maduro, Gomes Jardin, 
v/d Linden, Croes, Dirks y Werleman, 

Ta keda invita pa acto di entiero cu lo tuma lugar 
diaranzon 13 februari 2019, di 2or pa 4 or di atardi na 
misa Inmaculada Concepcion y despues pa santana 
Catolico na Santa Cruz. 

Ocasion pa condolencia: Diamars anochi 12 februari na 
Royal Funeral Home di 7 or pa 9or, 

Enbes di krans of flor famia ta prefera pa hasi un 
donacion pa Huize Maris Stella. Lo tin un box disponi- 
bel pa e bon causa aki. 

Nos ta pidi disculpa si den nos tristeza nos por a lubida 
cualquier familiar of conocir. 


Nos disculpa si den nos tristeza nos por a lubida un of 
otro famia. 


Nos ta lamenta cu despues di entiero no ta ricibi bishita 
di condolencia na cas. 


s?* - 

'pcut&uzl (TnetMtfontf 

Mi ta warda, warda so riba Señor, 

Mi tin fe den su palabra. 

Salmo 130:5 

A bai sosega inesperadamente: 


Sr. Mario Loefstop 

Mihor conoci como “Mai” of “Mo Mai” 
*20-05-1938-107-02-2019 

Na nomber di su : 

Rumannan: 

Vda. Theresita Fingal-Loefstop 

Frans y Vivian Loefstop-Lampe 

Angelina “Nini” Loefstop 

Eusebio “Chebito” y Margo Loefstop-Geerman 

Greta y Juan Quant-Loefstop 

Sobrino- y sobrinanan: 

Michael Boekhoudt 
Maikel y Vanessa Fingal y famia 
Sharleen y Jose Kock-Fingal y famia 
Gregory Loefstop y famia 
Edgar Loefstop 

Eugene y Solange Loefstop Eleonora y yiunan 
Lissette y Alexander Maduro Quant y yiunan 
Gissette “Gigi” Quant y yiu 

Mescos cu sobrino(a): 

Roxianne y Randall Maduro 

Cindy y Chayne Duchesne-Loefstop y yiunan 

Sean Loefstop 

Lizianne y Alexander Jr, Maduro 
Xixi Quant 

Sobresobrino- y sobresobrinanan, primo- y primanan, 
bisiñanan y conocirnan. 

Famia: Loefstop, Boekhoudt, Fingal, Lampe, Geerman, 
Quant, Kock, Maduro, Eleonora, Duchesne y demas 
famia, 

Ta invita pa acto di condolencia y despedida cual lo 
tuma lugar na Aurora Funeral Home dialuna 11 di 
februari 2019 di 9’or pa 11 ’or di mainta, 

Cremacion lo tuma lugar despues den ceno familiar. 

Disculpa nos si den nos tristesa nos por a lubida algun 
famia of conocir. 

Despues di despedida nos no ta ricibi bishita di 
condolencia na cas, 

Aufora 






Señor ta mi wardador, mi’n tin falta di nada; 

Den cunucu di yerba verde E ta pone mi sosega. 

E ta hiba mi na awa tranquil, pa mi bolbe haya forsa. 
Salmo 23: 1,2,3 

Cu inmenso fristesa den nos curason pero agradecido 
pa tur loke nos a comparti cune, nos ta anuncia 
fayecimento di: 



Rosalia Wever 

*03-09-1932 - 108-02-2019 
Acto di entiero lo wordo anuncia despues. 






"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 


Cu tristeza na nos curason nos 
ta anuncia fayecimento di: 



Sr. Sergio Godfried Maduro 

“John” 

*23-12-1962 -108-02-2019 
Acto di entiero lo wordo anuncia despues 


A fayece inesperadamente 
yui, rurnan, omo, primo y welo 

Alvarest 
(Vale) 

Ihiel 

=* 19 - 02-1952 - + 07 - 02-2019 

Na nomber di su: 

Mama: Eulogia Thiel- van der Biezen 

Tata:+Egidio Thiel 

Na nomber di su ruman nan: 

+Simon Vrolijk y familia 
Alida Thiel y familia 
Mario Thiel 

Angela Thiel-Geerman y Eddy Geerman 
Margaretha Thiel y familia na hulanda 
Mariano Thiel y familia 
Nora Dirks Thiel y Juan Dirks 

Omo y Tanta nan: 

+Petra Croes y familia 
+Julian van der Biezen y familia 
Eulonora Tromp- van der Biezen y famlia 
+Linda van der Biezen y familia 
Adela van der Biezen 
+Rosimbo van der Biezen y familia 
+Teresita van der Biezen 
+Luciana van der Biezen 
+Juansito van der Biezen y familia 
Maria van der Biezen -Geerman y familia 
+Mario Webb y familia 
+Martha van der Biezen 
+Alejandro der Biezen y familia 
+Donicio van der Biezen y familia 
Benito van der Biezen y familia 
Benedito van der Biezeny familia 
+Victor van der Biezen y familia 
Marcelo van der Biezen y familia 
Juliana van der Biezen y familia na hulanda 
Brigido van der Biezen y familia 
+Luciano van der Biezen 
Juan van der Biezen y familia 
Florentin van der Biezen y familia na hulanda 
Porfirio van der Biezen y familia 

Y tur su sobrino y sobrina nan na Aruba y Hulanda, primo y prima nan na 
Aruba y Hulanda, su nieto y nietanan y tur su conocirnan como ex empleado di 
Las Esperanza, Astec, Consales y demas famia: Thiel, van der Biezen, Vrolijk, 
Wolff, Geerman, Peasch, Maduro, Dirks, Werleman, Croes, Tromp, Willems, 
Richardson, Nava, Webb, Koolman, Adamus, Lacle, Charles, Diaz, Henriquez, 
Kelly, Kwatz, Wernet, Wester, La Rosa, Donata, Strijfhachtig, Quandt, Kock, 
Harkelijn, Winterdaal y Rosina. Conocir di cas Ita y Matty Singh. 

Nos ta pidi Disculpa si den nos dolor y tristeza nos por a lubida di menciona 
algun familiar. 

Acto di condolencia lo tuma lugar: Dialuna 11 di Februari 2019 di 7or pa 9or di 
anochi na Aurora Funeral Home. 

Acto di despedida lo tuma lugar: Dialuna 12 di Februari 2019 di 2or pa 4or di 
atardi na Capilla Santa Familia na Poschiquito y despues e defunto lo reposa na 
Santa Central na Sabana Basora. Despues di entiero nos no por recibi bishita di 
condolencia na cas. 

Santo sacrificio di Misa lo tuma lugar ariba diahuebs anochi 14 di februari 
na Misa di Savaneta di 7or pa 8or, diasabra anochi 16 di februari na Misa di 
Savaneta di 7or pa 8or y e ultimo Santo Sacrificio lo ta diadomingo mainta na 
Capilla Santa Familia di 8or pa 9or y anochi ultimo rosario. 

